钦定古今图书集成/理学汇编/学行典/第055卷 > 韩诗外传 > 《仁义法》
## 钦定古今图书集成/理学汇编/学行典/第055卷 > 韩诗外传 > 《仁义法》

仁之为言人也，仁之法在爱人，不在爱我。人不被其
爱，虽厚自爱，不予为仁。故王者爱及四夷，霸者爱及
诸侯，安者爱及封内，危者爱及旁侧，亡者爱及独身。
独身者，虽立天子诸侯之位，一夫之人耳，无臣民之
用矣。如此者，莫之亡而自亡也。《春秋》不言伐梁者，而
言梁亡，盖爱独及其身者也。故曰：“仁者爱人，不在爱
我”，此其法也。